techiaith/cofnodycynulliad_en-cy huggingface dataset:
English: Cabinet Secretary, the UK Government have today announced additional moneys for the Welsh block grant as a result of the autumn statement. Given the challenges outlined in the Welsh Government's cancer delivery plan, namely the equipment shortages that are holding back earlier cancer diagnoses and consequently survival rates, will you please give a commitment to spend a large proportion of the additional moneys on improving diagnostic services in Wales?
Welsh: Ysgrifennydd y Cabinet, mae Llywodraeth y DU wedi cyhoeddi arian ychwanegol heddiw ar gyfer grant bloc Cymru yn sgil datganiad yr hydref. O ystyried yr heriau a amlinellir yng nghynllun cyflawni canser Llywodraeth Cymru, yn benodol y prinder offer sy'n llesteirio diagnosis cynharach o ganser a chyfraddau goroesi yn sgil hynny, a wnewch chi, os gwelwch yn dda, ymrwymo i wario cyfran fawr o'r arian ychwanegol ar wella gwasanaethau diagnostig yng Nghymru?
English: I thank the Member for the question. As I say, the Chancellor had not completed his statement when I came down. We've long learnt in this Chamber to look at the small print of what he says in these statements to see where money is being taken away, which the Chancellor tends not to emphasise, as well as where money is being provided. As I understood it when I left, there was not a single penny piece of additional funding for the health service being offered in the autumn statement, despite the enormous pressures that are there in the English NHS. The Member will know that, as a result of our budget agreement with Plaid Cymru, we are already committed to significant extra capital investment in diagnostic equipment for the Welsh NHS next year.
Welsh: Diolch i'r Aelod am y cwestiwn. Fel rwy'n dweud, nid oedd y Canghellor wedi cwblhau ei ddatganiad pan ddeuthum yma. Rydym wedi hen ddysgu yn y Siambr hon i edrych ar brint mân yr hyn a ddywed yn y datganiadau hyn i weld lle y caiff arian ei dorri, rhywbeth nad yw'r Canghellor yn tueddu i'w bwysleisio, yn ogystal â ble y mae arian yn cael ei ddarparu. Yn ôl yr hyn a ddeallwn pan adewais, nid oedd yr un geiniog o gyllid ychwanegol yn cael ei gynnig i'r gwasanaeth iechyd yn natganiad yr hydref, er gwaethaf y pwysau enfawr sydd i'w weld yn y GIG yn Lloegr. Bydd yr Aelod yn gwybod, o ganlyniad i'n cytundeb cyllideb gyda Phlaid Cymru, ein bod eisoes wedi ymrwymo i fuddsoddi cyfalaf ychwanegol sylweddol mewn offer diagnostig ar gyfer y GIG yng Nghymru y flwyddyn nesaf.
English: We now turn to spokespeople's questions, and I call on party spokespeople to question the Cabinet Secretary for Finance and Local Government. First up today is Gareth Bennett.
Welsh: Trown yn awr at gwestiynau'r llefarwyr, a galwaf ar lefarwyr y pleidiau i ofyn cwestiynau i Ysgrifennydd y Cabinet dros Gyllid a Llywodraeth Leol. Y cyntaf heddiw yw Gareth Bennett.
English: Thank you, Deputy Presiding Officer. Could you put your hat as local government Minister on for a second? Hopefully, that's not my first question. [Laughter.] Cardiff council has managed to raise £4.5 million in the past two years in bus lane fines. Do you think this may be an excessive amount, which could indicate that motorists in the city are being targeted by the council as cash cows? Can the Welsh Government intervene in any way to stop councils from taking overly punitive action against drivers?
Welsh: Diolch, Ddirprwy Lywydd. A wnewch chi wisgo eich het fel Gweinidog llywodraeth leol am eiliad? Gobeithio nad dyna fy nghwestiwn cyntaf. [Chwerthin.] Mae cyngor Caerdydd wedi llwyddo i godi £4.5 miliwn dros y ddwy flynedd ddiwethaf mewn dirwyon lonydd bysiau. A ydych yn credu y gallai hwn fod yn swm gormodol, a allai ddangos bod modurwyr yn y ddinas yn cael eu targedu gan y cyngor fel peiriannau pres? A all Llywodraeth Cymru ymyrryd mewn unrhyw ffordd i atal cynghorau rhag cosbi gyrwyr yn ormodol?
English: Dirprwy Lywydd, bus lanes are a very important part of the way in which we are able to encourage people to use public transport rather than car transport - that is the policy of this administration. Provided Cardiff council operate within the law, which I'm sure they do, then their actions are not to be criticised. The real solution to the problem the Member raises is in the hands of car drivers: if they keep to the rules of the road, they will not be at risk of being fined.
Welsh: Ddirprwy Lywydd, mae lonydd bysiau yn rhan bwysig iawn o'r ffordd y gallwn annog pobl i ddefnyddio trafnidiaeth gyhoeddus yn lle ceir - dyna yw polisi'r weinyddiaeth hon. Cyhyd â bod cyngor Caerdydd yn gweithredu yn ôl y gyfraith, ac rwy'n siŵr eu bod, ni ddylid beirniadu eu gweithredoedd. Mae'r ateb go iawn i'r broblem y mae'r Aelod yn ei nodi yn nwylo gyrwyr ceir: os ydynt yn cadw at reolau'r ffordd, ni fyddant mewn perygl o gael eu dirwyo.
English: Yes, thank you, Minister. As a non-driver, I do appreciate your regard for public transport, which I share. In an ideal world, your answer would be correct, but, unfortunately, given Cardiff's traffic problems, sometimes drivers do inadvertently find themselves in bus lanes. To continue with the theme, Cardiff probably does have the worst traffic problems in Wales, and the council has also raised £3.5 million in parking fines since 2014 as well as £110,000 in yellow-box fines. This last is, perhaps, the most pernicious charge, as drivers caught up in the city's endless traffic jams simply cannot gauge when they are going to end up in a yellow box. I really think that Cardiff and any other council engaging in this kind of money making should be forcibly dissuaded from doing so. Can you, as a Minister, issue any guidelines on this?
Welsh: Iawn, diolch, Weinidog. Fel rhywun nad yw'n gyrru, rwy'n gwerthfawrogi eich parch tuag at drafnidiaeth gyhoeddus, ac rwy'n rhannu'r parch hwnnw. Mewn byd delfrydol, buasai eich ateb yn gywir, ond yn anffodus, o ystyried problemau traffig Caerdydd, mae gyrwyr yn mynd i lonydd bysiau'n anfwriadol weithiau. I barhau â'r thema honno, mae'n debygol mai Caerdydd sydd â'r problemau traffig gwaethaf yng Nghymru, ac mae'r cyngor hefyd wedi codi £3.5 miliwn mewn dirwyon parcio ers 2014 yn ogystal â £110,000 mewn dirwyon bocs melyn. Yr olaf, efallai, yw'r cyhuddiad mwyaf enbyd, gan nad yw gyrwyr sy'n cael eu dal yn nhagfeydd traffig diddiwedd y ddinas yn gallu rhagweld pryd y byddant yn mynd i mewn i focs melyn. Credaf yn gryf y dylid perswadio cyngor Caerdydd drwy orfodaeth, yn ogystal ag unrhyw gyngor arall sy'n gwneud arian yn y modd hwn, i beidio â gwneud hynny. A allwch chi, fel Gweinidog, gyhoeddi unrhyw ganllawiau ar hyn?
English: I thank the Member for what he said about his support for public transport measures. I agree with him that if people find themselves in positions inadvertently, then the law should take a more generous view of any transgressions. I will investigate the final point that he makes about yellow-box infringements in particular to see whether there is wider evidence to bear out the points that he's made this afternoon.
Welsh: Diolch i'r Aelod am yr hyn a ddywedodd ynglŷn â'i gefnogaeth i fesurau trafnidiaeth gyhoeddus. Rwy'n cytuno ag ef, os yw pobl yn mynd i sefyllfaoedd yn anfwriadol, yna dylai'r gyfraith ystyried unrhyw droseddau yn fwy trugarog. Byddaf yn ymchwilio i'r pwynt olaf y mae'n ei wneud ynglŷn â throseddau bocs melyn yn arbennig i weld a oes tystiolaeth ehangach i gefnogi'r pwyntiau a wnaeth y prynhawn yma.
English: Thank you for that, Minister. I'll move on to something else, as you dealt with that one so capably. It's to do with the Localism Act 2011, which they have in England and which we haven't adopted in Wales yet. The Campaign for Real Ale have pushed for this as a means of protecting the local pub, which I think is an admirable campaign. Whether or not the Localism Act is the best way of achieving the protection of local pubs I'm not sure, but I know that CAMRA have been in talks with the Welsh Government, so I wondered whether you could give us any update on those talks.
Welsh: Diolch am hynny, Weinidog. Rwyf am symud ymlaen at rywbeth arall, gan eich bod wedi delio â'r mater hwnnw mor fedrus. Mae'n ymwneud â Deddf Lleoliaeth 2011, deddf sydd ganddynt yn Lloegr nad ydym wedi'i mabwysiadu yng Nghymru hyd yn hyn. Mae'r Ymgyrch dros Gwrw Go Iawn wedi gwthio am hyn fel modd o ddiogelu'r dafarn leol, a chredaf ei bod yn ymgyrch ragorol. Nid wyf yn siŵr mai'r Ddeddf Lleoliaeth yw'r ffordd orau o ddiogelu tafarndai lleol, ond gwn fod yr Ymgyrch dros Gwrw Go Iawn wedi bod yn trafod gyda Llywodraeth Cymru, felly tybed a allech roi'r wybodaeth ddiweddaraf am y trafodaethau hynny i ni.
English: Dirprwy Lywydd, I've not been involved directly in those talks myself. I recognise the point that the Member makes about the contribution that a thriving pub can make to a community - a social contribution as well as anything else. I'll make sure that his points are drawn to the attention of my colleague Carl Sargeant, who I think is responsible for that matter.
Welsh: Ddirprwy Lywydd, nid wyf wedi bod yn rhan uniongyrchol o'r trafodaethau hynny'n bersonol. Rwy'n cydnabod y pwynt y mae'r Aelod yn ei wneud ynglŷn â'r cyfraniad y gall tafarn ffyniannus ei wneud i gymuned - cyfraniad cymdeithasol yn ogystal ag unrhyw beth arall. Fe wnaf yn siŵr fy mod yn tynnu sylw fy nghyd-Aelod, Carl Sargeant, at ei bwyntiau, gan fy mod yn credu mai ef sy'n gyfrifol am y mater hwnnw.
English: Thank you very much. I call on Plaid Cymru's spokesperson, Adam Price.
Welsh: Diolch yn fawr iawn. Galwaf ar lefarydd Plaid Cymru, Adam Price.
English: I think I'm going to change the aperture a little bit from bus lanes in Cardiff to the world economic outlook. [Laughter.] I was wondering whether the Cabinet Secretary shares a growing global consensus, I think, amongst Governments right across the world that now is the time for infrastructure spending like never before. It may be the only policy lever that we have. One of the few positive by-products of the long recession that we've had since the economic crisis is ultra-low or, indeed, negative interest rates. That historic window may not be there forever, as we've begun to see in America already mortgage rates rising as a result of speculation over the infrastructure investment that may result as a result of the Trump presidency. Do we need to grasp this opportunity now with a greater sense of urgency, Cabinet Secretary?
Welsh: Rwy'n credu fy mod am newid y sylw ychydig o lonydd bysiau yng Nghaerdydd i ragolygon economaidd y byd. [Chwerthin.] Roeddwn yn meddwl tybed a yw Ysgrifennydd y Cabinet yn rhannu consensws byd-eang cynyddol, rwy'n credu, ymhlith Llywodraethau ar draws y byd mai yn awr yw'r adeg i wario ar seilwaith mewn modd na welwyd ei debyg o'r blaen. Mae'n bosibl mai dyna'r unig ysgogiad polisi sydd gennym. Un o sgil-gynhyrchion cadarnhaol prin y dirwasgiad hir rydym wedi'i gael ers yr argyfwng economaidd yw cyfraddau llog isel iawn neu gyfraddau llog negyddol yn wir. Efallai na fydd y cyfle hanesyddol hwn yno am byth, gan ein bod eisoes wedi dechrau gweld cyfraddau morgais yn codi yn America yn sgil dyfalu ynglŷn â'r buddsoddi mewn seilwaith a allai ddeillio o arlywyddiaeth Trump. A oes angen i ni achub ar y cyfle hwn yn awr gyda mwy o ymdeimlad o frys, Ysgrifennydd y Cabinet?
English: I entirely agree with the point the Member makes. As I said, I didn't get to hear the whole of the Chancellor's statement, but I did get to see the anaemic growth forecasts that the Office for Budget Responsibility produced for the next five years - I should think very alarming growth forecasts for anybody in charge of the UK economy. The OBR is not forecasting that the UK economy will return to trend growth at any point during the next five years. This doesn't simply mean that we continue to face the impact of the lost economic activity that we have seen as a result of austerity, but that we're not even going to return - not even going to return - to where the UK economy has managed to perform for nearly 60 years, from 1945 onwards. That should mean that the Chancellor should grasp this urgent need to invest in the UK economy to generate economic growth. Inflation forecasts surely give us cause for concern about interest rates, which will follow. Now is the time, when interest rates are at a historic low, as Adam Price has said, to take that opportunity and to invest for the future.
Welsh: Cytunaf yn llwyr â'r pwynt y mae'r Aelod yn ei wneud. Fel y dywedais, ni lwyddais i glywed datganiad y Canghellor yn llawn, ond gwelais y rhagolygon twf anemig a gynhyrchwyd gan y Swyddfa Cyfrifoldeb Cyllidebol ar gyfer y pum mlynedd nesaf - buaswn yn meddwl eu bod yn rhagolygon twf brawychus iawn i unrhyw un sy'n gyfrifol am economi'r DU. Nid yw'r Swyddfa Cyfrifoldeb Cyllidebol yn rhagweld y bydd economi'r DU yn dychwelyd at duedd y twf ar unrhyw adeg yn ystod y pum mlynedd nesaf. Nid yn unig y mae hyn yn golygu ein bod yn parhau i wynebu effaith y gweithgarwch economaidd a gollwyd o ganlyniad i galedi, ond hefyd na fyddwn hyd yn oed yn dychwelyd - na fyddwn hyd yn oed yn dychwelyd - i'r lefel perfformiad y mae economi'r DU wedi llwyddo i'w chyrraedd ers bron i 60 mlynedd, o 1945 ymlaen. Dylai hynny olygu y dylai'r Canghellor ddirnad yr angen brys hwn i fuddsoddi yn economi'r DU er mwyn cynhyrchu twf economaidd. Mae rhagolygon chwyddiant yn sicr yn rhoi lle i ni bryderu ynghylch cyfraddau llog, a fydd yn dilyn. Yn awr yw'r amser, tra bo cyfraddau llog ar eu lefelau isaf erioed, fel y mae Adam Price wedi'i ddweud, i achub ar y cyfle hwnnw ac i fuddsoddi ar gyfer y dyfodol.
English: One of the policy levers that many Governments are beginning to focus on is the idea of an infrastructure bank, as I raised yesterday with the First Minister. We've had one announced this month in Canada by the Prime Minister there. There was the creation of the Asian Infrastructure Investment Bank last year, and discussion from the former Labour Prime Minister in Australia about doing the same. I agree with him that £400 million over five years is certainly not going to enable us to do anything meaningful in terms of the underinvestment in infrastructure in Wales over many decades. So, surely we should also be exploring this policy lever that many Governments across the world have come to believe is the channel by which we can create the sort of public-private investment mechanism that we need in order to catch up in terms of our infrastructure investment.
Welsh: Un o'r ysgogiadau polisi y mae llawer o Lywodraethau yn dechrau canolbwyntio arno yw'r syniad o fanc seilwaith, fel y crybwyllais wrth y Prif Weinidog ddoe. Rydym wedi gweld un yn cael ei gyhoeddi y mis hwn yng Nghanada gan y Prif Weinidog yno. Cafodd Banc Buddsoddi Seilwaith Asiaidd ei greu y llynedd, ac mae'r cyn-Brif Weinidog Llafur yn Awstralia wedi bod yn trafod gwneud yr un peth. Cytunaf ag ef na fydd £400 miliwn dros bum mlynedd, yn sicr, yn ein galluogi i wneud unrhyw beth ystyrlon o ran y tanfuddsoddi a fu yn seilwaith Cymru dros sawl degawd. Felly, oni ddylem fod yn edrych hefyd ar yr ysgogiad polisi hwn y mae llawer o Lywodraethau ar draws y byd yn credu bellach yw'r cyfrwng i allu creu'r math o fecanwaith buddsoddi cyhoeddus-preifat sydd ei angen arnom er mwyn dal i fyny o ran ein buddsoddiad seilwaith.
English: Well, Dirprwy Lywydd, this Government will aim to make the very most of any additional capital that comes our way as a result of the autumn statement. But £400 million over a five-year period is not going to meet the needs of Wales. It does not even begin to restore the one-third reduction in our capital programme that we have experienced since the year 2010. That is why, as a Government, we have embarked on a series of innovative ways of providing investment in the Welsh economy. My colleague, Jane Hutt, did it by using the borrowing powers of local government and of housing associations. We have further innovative financial arrangements in train to produce the new Velindre and to complete the dualling of the Heads of the Valleys road. The idea that Adam Price has put forward this afternoon was discussed with the First Minister yesterday and I know that my colleague Ken Skates will have heard that discussion and will be interested to take it further forward.
Welsh: Wel, Ddirprwy Lywydd, nod y Llywodraeth hon fydd manteisio i'r eithaf ar unrhyw gyfalaf ychwanegol a ddaw i ni o ganlyniad i ddatganiad yr hydref. Ond ni fydd £400 miliwn dros gyfnod o bum mlynedd yn diwallu anghenion Cymru. Nid yw hyd yn oed yn dechrau adfer y toriad o un rhan o dair a welsom yn ein rhaglen gyfalaf ers y flwyddyn 2010. Dyna pam, fel Llywodraeth, ein bod wedi mynd ar drywydd cyfres o ffyrdd arloesol o ddarparu buddsoddiad yn economi Cymru. Llwyddodd fy nghyd-Aelod, Jane Hutt, i wneud hynny drwy ddefnyddio pwerau benthyca llywodraeth leol a chymdeithasau tai. Mae gennym drefniadau ariannol arloesol pellach ar waith i greu'r Felindre newydd ac i gwblhau'r gwaith o ddeuoli ffordd Blaenau'r Cymoedd. Cafodd y syniad a gyflwynodd Adam Price y prynhawn yma ei drafod gyda'r Prif Weinidog ddoe, a gwn y bydd fy nghyd-Aelod Ken Skates wedi clywed y drafodaeth honno ac y bydd yn awyddus i'w ddatblygu ymhellach.
English: Can I urge him to go a little bit further? We saw, actually, a national infrastructure bank announced by his colleague, the shadow chancellor, in a speech on 27 September. It was repeated three days later by the leader of the Labour Party - it's good to see some policy alignment happening there. Surely, rather than just expressing constantly our disappointment with Westminster, the point about creating this institution and the Welsh Government is that we don't just emote, we don't just deal with emotional spasms of regret, we actually do something. This lever has been announced as a policy by his own party at the UK level - and a network of regional banks. Well, there's a Government that his party runs in the UK: it's the Welsh Government. Surely, rather than just issuing statements of regret and press releases about what a future hypothetical Labour Government could do in Westminster, surely we should actually take control of our own destiny and create an infrastructure bank for Wales.
Welsh: A gaf fi ei annog i fynd gam ymhellach? Gwelsom, mewn gwirionedd, fod banc seilwaith cenedlaethol wedi cael ei gyhoeddi gan ei gydweithiwr, canghellor yr wrthblaid, mewn araith ar 27 Medi. Cafodd ei ailadrodd dri diwrnod yn ddiweddarach gan arweinydd y Blaid Lafur - mae'n dda gweld bod rhywfaint o alinio polisi yn digwydd yno. Yn hytrach na dim ond mynegi ein siom â San Steffan drwy'r amser, a mynegi ein teimladau, ac ymdopi â phyliau emosiynol o edifeirwch, 'does bosibl nad pwrpas creu'r sefydliad hwn a Llywodraeth Cymru yw ein bod, mewn gwirionedd, yn gwneud rhywbeth. Mae'r ysgogiad hwn wedi cael ei gyhoeddi fel polisi gan ei blaid ei hun ar lefel y DU - a rhwydwaith o fanciau rhanbarthol. Wel, mae yna Lywodraeth y mae ei blaid yn ei rhedeg yn y DU: Llywodraeth Cymru. Yn sicr, yn hytrach na chyhoeddi datganiadau o edifeirwch a datganiadau i'r wasg ynglŷn â'r hyn y gallai Llywodraeth Lafur ddamcaniaethol yn y dyfodol ei wneud yn San Steffan, 'does bosibl na ddylem gymryd rheolaeth ar ein tynged ein hunain mewn gwirioned a chreu banc seilwaith i Gymru.
English: It's because we have done exactly that that, in Wales, we've had the innovative finance arrangements that I've already explored. It's why we have Finance Wales here providing a source of funding to businesses in Wales that otherwise certainly would not have been available to them. That's why, indeed, we are interested to explore other ideas within our competence and our legislative ability to build even further on that record.
Welsh: Oherwydd ein bod wedi gwneud yn union hynny, yng Nghymru, rydym wedi cael y trefniadau cyllid arloesol rwyf wedi'u harchwilio eisoes. Dyna pam fod gennym Cyllid Cymru yma yn darparu ffynhonnell o gyllid i fusnesau yng Nghymru na fuasai wedi bod ar gael iddynt fel arall yn bendant. Dyna pam, yn wir, fod gennym ddiddordeb mewn archwilio syniadau eraill o fewn ein cymhwysedd a'n gallu deddfwriaethol i adeiladu hyd yn oed ymhellach ar yr hyn a wnaed eisoes.
English: Cabinet Secretary, the recent Health Foundation report, 'The path to sustainability: Funding projections for the NHS in Wales to 2019/20 and 2030/31', highlights the need for an increase of around 60 per cent in funding to £10.4 billion by 2030-31 in order to meet the forthcoming predicted demand. They also identify the need for greater efficiency, and we know that smarter ways of working, particularly in the integration of health and social care, are a must. Based on your forthcoming local government reforms, which, of course, are to include a footprint of seven regional consortia, to include health and social care, what plans are you putting in place now to ensure that greater efficiencies could be made through a fully integrated health and social care model?
Welsh: Ysgrifennydd y Cabinet, mae adroddiad diweddar y Sefydliad Iechyd, 'Y llwybr i gynaliadwyedd: rhagolygon cyllid ar gyfer y GIG yng Nghymru i 2019/20 a 2030/31', yn tynnu sylw at yr angen am gynnydd o tua 60 y cant yn y cyllid i £10.4 biliwn erbyn 2030-31 er mwyn ateb y galw a ragwelir. Maent hefyd yn nodi'r angen am fwy o effeithlonrwydd, a gwyddom fod rhaid cael ffyrdd callach o weithio, yn enwedig wrth integreiddio iechyd a gofal cymdeithasol. Yn seiliedig ar y diwygiadau llywodraeth leol sydd ar y gweill gennych, a fydd, wrth gwrs, yn cynnwys ôl troed saith consortia rhanbarthol, gan gynnwys iechyd a gofal cymdeithasol, pa gynlluniau rydych yn eu rhoi ar waith yn awr i sicrhau y gellid sicrhau gwell arbedion effeithlonrwydd drwy fodel iechyd a gofal cymdeithasol cwbl integredig?
English: Well, I share the Member's belief that closer integration between health and social care brings benefits both to patients and to users, and can help to drive financial efficiencies. It's why, in next year's budget, we maintain the £60 million care fund to drive greater integration between health and social care. It's why we will have pooled budgets operating on the regional social services footprints, and it is why, in the discussions that I am having with local authorities in Wales, the notion of bringing social services together on a regional basis, facing health boards, helps us to make progress, and rapid progress, in that direction.
Welsh: Wel, rwy'n rhannu cred yr Aelod fod integreiddio agosach rhwng iechyd a gofal cymdeithasol yn rhoi manteision i gleifion ac i ddefnyddwyr, a gall hynny helpu i ysgogi arbedion effeithlonrwydd. Dyna pam, yng nghyllideb y flwyddyn nesaf, rydym yn cynnal y gronfa ofal £60 miliwn i annog mwy o integreiddio rhwng iechyd a gofal cymdeithasol. Dyna pam y bydd gennym gyllidebau cyfun yn gweithredu ar ôl traed gwasanaethau cymdeithasol rhanbarthol, a dyna pam, yn y trafodaethau rwy'n eu cael gydag awdurdodau lleol yng Nghymru, fod y syniad o ddod â gwasanaethau cymdeithasol at ei gilydd ar sail ranbarthol, i wynebu byrddau iechyd, yn ein helpu i wneud cynnydd, a chynnydd cyflym, i'r cyfeiriad hwnnw.